2018. gada 15. maijā Noteikumi Nr. 285

Rīgā (prot. Nr. 24 22. §)

**Grozījumi Ministru kabineta 2003. gada 20. maija noteikumos Nr. 263 "Valsts kancelejas nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

1. Izdarīt Ministru kabineta 2003. gada 20. maija noteikumos Nr. 263 "Valsts kancelejas nolikums" (Latvijas Vēstnesis, 2003, 77. nr.; 2004, 4., 156., 159. nr.; 2005, 39., 99. nr.; 2006, 17., 201. nr.; 2007, 45. nr.; 2009, 78., 150. nr.; 2012, 74. nr.; 2014, 88. nr.; 2015, 155. nr.; 2016, 49. nr.) šādus grozījumus:

1.1. papildināt noteikumus ar 3.4.1 apakšpunktu šādā redakcijā:

"3.4.1 nodrošina sabiedriskajā sektorā nodarbināto atlīdzības politikas izstrādi, koordinē un pārrauga tās ieviešanu;";

1.2. svītrot 4.5.1 apakšpunktu;

1.3. papildināt noteikumus ar 4.22.4 apakšpunktu šādā redakcijā:

"4.22.4 koordinē, uztur un aktualizē valsts tiešās pārvaldes iestāžu amatpersonu (darbinieku) atlīdzības un personu uzskaites sistēmu (datubāzi) un citu valsts institūciju, Liepājas speciālās ekonomiskās zonas, ostu un brīvostu pārvalžu, pašvaldību institūciju un valsts un pašvaldību kapitālsabiedrību vai publiski privāto kapitālsabiedrību, kuras noslēgušas līgumu par sniedzamo veselības aprūpes pakalpojumu un sniedz no valsts budžeta apmaksātos veselības aprūpes pakalpojumus, amatpersonu (darbinieku) atlīdzības uzskaites sistēmu (datubāzi);".

2. Noteikumi stājas spēkā 2018. gada 1. jūnijā.

Ministru prezidents Māris Kučinskis

Tieslietu ministrs Dzintars Rasnačs